EkBass/fiwiki-20250220-pages-articles huggingface dataset:
Vapaakappalekuva

Vapaakappalekuva on fysiikassa kuvio, johon on piirretty jokin kappale ja siihen vaikuttavat voimat. Vapaakappalekuvaa käytetään joidenkin mekaniikan ongelmien tarkastelussa apuneuvona. Kuvioon piirretään kaikki ne voimat, joiden vaikutus halutaan tarkastelussa ottaa huomioon. Voimat esitetään kuviossa vektoreina. Kappaleen muoto ei aina ole olennainen, joten kappaletta mallinnetaan usein suorakulmiolla tai jopa pisteellä. Nimitys ”vapaakappalekuva” tulee siitä, että kiinnostuksen kohteena olevan kappaleen ajatellaan olevan fysikaalisessa mielessä vapaassa tilassa: sen itsensä kohdistamia voimia tai muita kappaleita ei huomioida. == Lähteet == Luokka:Klassinen mekaniikka
Buriram (provinssi)

Buriramin provinssi () on yksi Thaimaan provinsseista (changwat). Se sijaitsee maan koillisosassa Isanin alueella. Provinssin pinta-ala on 10 322,9 neliökilometriä ja siellä on arviolta 1 247 200 asukasta (vuonna 2017). Provinssin pääkaupunki on samanniminen Buriram. Naapuriprovinsseja ovat Srakaeo, Nakhon Ratchasima, Khon Kaen, Maha Sarakham ja Surin. Kaakossa rajanaapurina on Kambodža. Sana Buriram tarkoittaa onnellisuuden kaupunki. Thaimaan valtionrautateiden koillinen rata (Bangkok–Ubon Ratchathani) kulkee Buriramin kautta. == Maantiede == Buriram sijaitsee Khoratin ylängön eteläpäässä. Provinssissa on useita sammuneita tulivuoria. == Historia == Buriram oli Khmer-valtakunnan siirtokunta ja monet rauniot tuolta ajalta näkyvät yhä. Merkittävin muistomerkki on Phanom Rungin temppeli sammuneen tulivuoren kraatterin reunalla Phanom Rungin historiallisessa puistossa. Buriramin maakunnan Kamputsean vastaisen rajaseudun väestö kärsi 1970-luvun puolivälistä 1990-luvun alkuun asti Kambodžan–Vietnamin sodasta ja rajan pintaan vetäytyneiden punakhmerien vastaisista taisteluista. Jo vuoteen 1978 mennessä pari sataa thaimaalaista oli saanut surmansa näissä kahakoissa. == Symbolit == Provinssin sinetti esittää Phanom Rungin hiekkakivitemppeliä, Shivalle omistettua hindulaista pyhäkköä. Temppeliä käytettiin 800-luvulta 1100-luvulle, kunnes Khmerien valtakunta kukistui Ayutthayan kuningaskunnan valloitettua sen. Nykyään se on historiallinen puisto. Provinssin kukka on Cochlospermum regium ja provinssin puu on Cassia grandis. == Aluejako == Provinssi on jaettu 21 piiriin (amphoe) ja 2 pienempään piiriin (king amphoe). Piirit jaetaan 189 kunnaksi (tambon) ja 2212 kyläksi. Amphoe King Amphoe #Mueang Buri Ram #Khu Mueang #Krasang #Nang Rong #Nong Ki #Lahan Sai #Prakhon Chai #Ban Kruat #Phutthaisong #Lam Plai Mat #Satuek 12. Pakham 13. Na Pho 14. Nong Hong 15. Phlapphla Chai 16. Huai Rat 17. Non Suwan 18. Chamni 19. Ban Mai Chaiyaphot 20. Non Din Daeng 23. Chaloem Phra Kiat 21. Ban Dan 22. Khaen Dong == Lähteet == == Aiheesta muualla == *
Invarteräs

Invar tarkoittaa metalliseoksia, joille on ominaista erittäin pieni ja toisinaan jopa negatiivinen lämpölaajenemiskerroin tietyllä lämpötila- alueella. Nimitys invar on peräisin sanasta invarianssi ('muuttumaton'). ==Käyttö== Invar-seoksia käytetään suurta mittatarkkuutta vaativiin instrumentteihin, mittalaitteisiin ja kronometreihin, joille on tärkeää mittojen muuttumattomuus lämpötilan vaihdellessa. ==Historia== Invar- ominaisuuden havaitsi 1896 rautanikkeliseoksessa Fe65Ni35 sveitsiläinen fyysikko Charles Édouard Guillaume,Facta 2001, osa 6, palsta 597, hakusana "magia". WSOY 1981 ISBN 951-0-10227-X joka sai 1920 keksinnöstään Nobelin fysiikanpalkinnon. Hän työskenteli mittoja ja painoja hallinnoivassa virastossa, jossa hän etsi halvempaa vaihtoehtoa mittanormaaleissa käytetylle platina-iridiumseokselle. ==Metalliseokset== Fe65Ni35-invar sisältää 65 prosenttia rautaa (Fe) ja 35 prosenttia nikkeliä (Ni). Mekaanisia ominaisuuksia säädellään seostamalla yksi prosentti magnesiumia (Mn), piitä (Si) ja hiiltä (C). Lämpölaajenemiskerrointa saadaan pienennetyksi edelleen seostamalla viisi prosenttia kobolttia (Co). Nykyisin tunnetaan useita muitakin seoksia, joilla on invar-ominaisuus: ;pintakeskiset : FeNi, FePt, FePd, FeMn, CoMn, FeNiPt, FeNiMn, CoMnFe... ;tilakeskiset : CrFe, CrMn ;heksagoninen : CoCr ;amorfisia : FeB, FeP... ;Laves-faasit ja metalliyhdisteet: TiFe2, ZrFe2, RECo2 (RE=harvinaiset maametallit paitsi Eu), FeC, Dy2(FeCo)17... == Lähteet == == Aiheesta muualla == Luokka:Metalliseokset
Ernst Kaltenbrunner

Ernst Kaltenbrunner (4. lokakuuta 1903 – 16. lokakuuta 1946) oli natsi-Saksan turvallisuusjohtaja ja RSHA:n päällikkö. Sotilasarvoltaan hän oli SS- Obergruppenführer. Lakimiehen poika Kaltenbrunner syntyi ja vietti lapsuutensa Itävallassa. Hän opiskeli isänsä ammatin ja valmistui Grazin yliopistosta 1926. Sen jälkeen hän työskenteli lakimiehenä Linzissä ja Salzburgissa. Ernst Kaltenbrunner oli yli kaksi metriä pitkä. ==Poliittinen ura== Kaltenbrunner liittyi Saksan kansallissosialistiseen työväenpuolueeseen ja Itävallan SS- joukkoihin vuonna 1932. Hän toimi kahdeksannen SS-divisioonan Gaurednerinä (alueen puhemies) ja Rechtsberaterina (lakiasianneuvoja). Tammikuussa 1934 Engelbert Dollfussin hallitus vangitsi Kaltenbrunnerin ja tämän puoluetovereita lyhyeksi aikaa Kaisersteinbruchin keskitysleirille. Myöhemmin hänet pidätettiin uudelleen epäiltynä Dollfussin salamurhasta. Syytteistä luovuttiin, mutta Kaltenbrunner tuomittiin kuudeksi kuukaudeksi osallistumisesta salaliittoon. Vuoden 1935 puolesta välistä Kaltenbrunner toimi Itävallan SS:n johtajana. Hän avusti Anschlussissa 1938. Adolf Hitler ylensi hänet SS Brigadeführeriksi samana päivänä kun Itävallan Saksaan liittäminen oli saatettu päätökseen. 11. syyskuuta 1938 hänestä tuli SS Gruppenführer ja huhtikuussa 1941 poliisivoimien ylipäällikkö. 30\. tammikuuta 1943 hänet nimitettiin RSHA:n päälliköksi korvaamaan kesäkuussa 1942 salamurhattu Reinhard Heydrich. Tässä tehtävässä hän pysyi toisen maailmansodan päättymiseen asti. Kaltenbrunnerin asema vahvistui sodan loppua kohden, erityisesti Hitlerin murhayrityksen 20. heinäkuuta 1944 jälkeen. Hänen välinsä tiivistyivät Hitleriin ja kerrotaan esimerkiksi Heinrich Himmlerin pelänneen häntä. 9. joulukuuta 1944 Hitler myönsi hänelle rautaristin ja hän sai SS-Obergruppenführerin arvon. ==Nürnbergin oikeudenkäynti== Kaltenbrunner ei pystynyt osallistumaan Nürnbergin oikeudenkäyntiin marraskuussa 1945, koska hän oli saanut vakavan sairauskohtauksen muutamia päiviä ennen oikeudenkäynnin alkua. Kaltenbrunner saapui lopulta oikeudenkäyntiin pyörätuolia käyttäen joulukuussa 1945. Nürnbergin oikeudenkäynnissä hänet todettiin syylliseksi sotarikoksiin ja rikoksiin ihmiskuntaa vastaan ja hänet tuomittiin kuolemaan. Kaltenbrunner hirtettiin 16. lokakuuta 1946 kello 01.40. == Aiheesta muualla == * Jewish virtual library * Venäjän federaation valtionarkisto: hirtetty Ernst Kaltenbrunner Luokka:Itävaltalaiset teloitetut Luokka:Sotarikoksista teloitetut Luokka:SS-kenraalit Luokka:Sicherheitsdienst Luokka:Vuonna 1903 syntyneet Luokka:Vuonna 1946 kuolleet Luokka:Seulonnan keskeiset artikkelit
Kehityspsykologia

Kehityspsykologia on psykologian osa-alue, joka tutkii ikään liittyviä henkilökohtaisia muutoksia ihmisessä. Kohdealueeseen kuuluvat muutokset muun muassa motorisissa taidoissa, ongelmanratkaisukyvyssä, käsitteellisessä ymmärtämisessä, kielen omaksumisessa, moraalisessa ymmärryksessä ja identiteetin muotoutumisessa. Katso myös kasvatuspsykologia. Kehityspsykologit tarkastelevat muun muassa seuraavia kysymyksiä: * Miten biologiset tekijät vuorovaikuttavat ympäristön tuottamien kokemusten kanssa määrittäen kehityssuuntaa? * Eroavatko lapset laadullisesti aikuisista, vai puuttuuko heiltä vain kokemus, jolle aikuiset pohjaavat? * Tapahtuuko kehitys tietämyksen vähittäisen kertymisen kautta vai siirtyminä ajattelun kehitysvaiheesta toiseen? * Onko lapsilla synnynnäisesti sisäistä tietoa, vai oivaltavatko he asiat harjaantumisen kautta? * Ylläpitääkö kehitystä sosiaalinen viitekehys vai jokin lapsen sisäinen tekijä? == Katso myös == * Elämänkaaripsykologia == Kirjallisuutta == * * * Luokka:Seulonnan keskeiset artikkelit
Tolkien

Tolkien on sukunimi, joka on muun muassa seuraavilla henkilöillä: *J. R. R. Tolkien (1892–1973), englantilainen kirjailija ja filologi **Christopher Tolkien (1924–2020), englantilainen kirjailija ja keskiajan tutkija, J. R. R. Tolkienin poika ***Simon Tolkien (s. 1959), englantilainen prosaisti, Christopher Tolkienin poika
Churchill

__NOTOC__ Churchill voi tarkoittaa: == Sukunimenä == * Clementine Churchill (1885–1977), pääministeri Winston Churchillin puoliso * Frank Churchill (1901–1942), yhdysvaltalainen elokuvasäveltäjä * Jack Churchill (1906–1996), brittiläinen everstiluutnantti * John Churchill (1650–1722), Marlborough'n ensimmäinen herttua * Randolph Churchill (1849–1895), brittiläinen lordi ja poliitikko, Winston Churchillin isä * Randolph Churchill (1911–1968), brittiläinen poliitikko, kirjailija ja journalisti, Winston Churchillin poika * Sarah Churchill (1660–1744), Marlboroughin herttuatar * Sarah Churchill (1914–1982), brittiläinen näyttelijä ja tanssija, Winston Churchillin tytär * Thomas James Churchill (1824–1905), yhdysvaltalainen poliitikko * Tom Churchill (1907–1990), brittiläinen kenraalimajuri * Winston Churchill (1871–1947), yhdysvaltalainen kirjailija * Winston Churchill (1874–1965), brittiläinen valtiomies ja kirjailija * Winston Churchill (1940–2010), brittiläinen poliitikko == Paikannimenä == * Churchill, satamakaupunki Manitobassa, Kanadassa * Churchilljoki, Hudsoninlahteen laskeva joki Kanadassa. * Churchilljoki, Atlanttiin laskeva joki Kanadassa. * Churchillin satama * Churchillin rautatieasema * Churchillin lentoasema == Muita merkityksiä == * Churchill College, yksi Cambridgen yliopiston 31 collegesta * HMS Churchill -nimisiä laivoja ** Churchill-luokka, Britannian Kuninkaallisen laivaston kolmen ydinkäyttöisen sukellusveneen alusluokka *** HMS Churchill (S46), Britannian kuninkaallisen laivaston Churchill-luokan sukellusvene ** USS Winston S. Churchill (DDG-81), yhdysvaltalainen hävittäjä ** MS Winston Churchill, tanskalainen DFDS:n liikennöimä lautta * Churchill, panssarivaunu * Churchill Crocodile, lempinimi joukolle erikoisvarusteltuja panssariajoneuvoja
Plato (yksikkö)

Plato on olutpanimoiden käyttämä yksikkö, joka ilmoittaa sokerin määrän vierteessä. Plato ilmoitetaan asteina: esimerkiksi 2° Plato tarkoittaa, että 100 grammassa vierrettä on 2 grammaa liunneita aineita, pääasiassa sokeria. Se mitataan tavallisesti hydro- tai refraktometrin avulla. Erityisesti saksalaisissa ja tšekkiläisissä oluissa saattaa nähdä oluen Plato-vahvuuden painettuna etikettiin. ==Lähteet== Luokka:Oluen valmistus Luokka:Tiheyden yksiköt en:Beer measurement#Strength
Domus Academica

Domus Academica on alun perin opiskelija-asuntola Helsingin ydinkeskustassa. Toiminta-aikana asuntolassa oli yhteensä 110 kalustettua huoneistoa. Ylvan (ent. HYY Yhtymä) omistama, Suomen suurin kesähostelli Hostel Domus Academica, myöhemmin Both (2019) toimi tiloissa vuoteen 2020, jolloin sen toiminta lakkautettiin koronaviruspandemian vuoksi. Hostellissa oli vuokrattavana yli 300 huonetta ja se toimi kesähostellina kesä-, heinä- ja elokuussa. Hostellin lakkautuksen jälkeen asunnot muutettiin tavallisiksi vuokra-asunnoiksi. Kaikissa huoneissa oli oma wc, suihku ja keittokomero jääkaapilla. Huoneita oli kolmessa eri rakennuksessa samassa pihapiirissä. Kiinteistö Domus Academica eli Domma on Helsingin yliopiston ylioppilaskunnan entinen asuntola. Se on Suomen vanhin opiskelija-asuntolaksi rakennettu asuntolakiinteistö. Asuntojen lisäksi Domus Academicalla sijaitsee ylioppilaskunnan alaisten opiskelijajärjestöjen kerhotiloja sekä ravintola- ja muita liiketiloja. Asuntola sijaitsee Helsingin Etu-Töölössä Leppäsuon alueella, osoitteissa Leppäsuonkatu 9 ja Hietaniemenkatu 14. Kiinteistö koostuu neljästä rakennuksesta. A- ja B-talot valmistuivat vuonna 1947, C-talo 1952 ja D-talo 1968. Näistä C-talo majoitti aluksi Helsingin olympiakisojen lehdistöväkeä.Historia . Domus Academica. Kiinteistön ollessa vielä opiskelija-asuntolakäytössä se tarjosi noin kolmellesadalle opiskelijalle asuinhuoneistoja lukuvuoden aikana.Kaksi loukkaantui Domuksen palossa Helsingissä. Helsingin Sanomat 2009. == Sisustus ja kalusteet == Asuntolat suunnitteli arkkitehti Pauli Salomaa, ja sisustuksesta vastasi Ilmari Tapiovaara ja hänen vaimonsa Annikki Tapiovaara. Ilmari Tapiovaaran suunnittelemista kalusteista tunnetuimmaksi on noussut Domus-tuoli, joka tunnetaan myös Stax- ja Finnchair-nimillä.Muotoilua koko maailmalle: Ilmari Tapiovaara ja Domus tuolin kansainvälinen menestys, Artek, viitattu 13.1.2023Tuotteet: Domus-tuoli, Artek, viitattu 13.1.2023 == Lähteet == Luokka:Helsingin asuinrakennukset Luokka:Etu-Töölö
Minäkäsitys

Minäkäsitys eli minäkuva on mielle omasta itsestä, ihmisen käsitys siitä, millainen hän on . Minäkäsitys on osa yksilön maailmankuvaa. Se on läpi elämän muuttuva kuva itsestä ja suhteesta ympäristöön. Siihen vaikuttava tekijä on toisten ihmisten suhtautuminen yksilön toimintatapoihin ja persoonallisuuteen. Esimerkiksi se, että kehitysvammaisten kyseessä ollen yleensä kiinnitetään huomiota vain heidän taitamattomuuteen eikä heidän kykyihinsä, saa kehitysvammaisten minäkäsityksen muodostumaan jokseenkin negatiiviseksi. Sen sijaan muiden ihmisten hyväksyvä ja arvosteleva palaute tukee ihmisen henkistä hyvinvointia ja se voi esimerkiksi auttaa toipumaan psyykkisistä ongelmista. Minäkuvaa voidaan katsoa kolmesta näkökulmasta. Ensinnäkin on ihanneminäkuva, joka käsittää yksilön mielikuvan siitä, millainen hän haluaisi olla ja millaisia toiveita hänellä on itsensä suhteen. Toiseksi on normatiivinen minäkäsitys, joka kuvaa ihmisen käsitystä siitä, että millaisen ympäristö haluaa hänen olevan ja mitä ympäristö odottaa häneltä. Kolmanneksi on todellinen minäkuva, joka käsittää ihmisen mielikuvan siitä, että millainen hän oikeasti on ja millaisia rooleja hänellä on eri yhteisöissä ja tilanteissa. == Katso myös == * Itsetunto * Ruumiinkuva * Suuruusharha * Narsismi * Narsistinen persoonallisuushäiriö == Lähteet == == Kirjallisuutta == * * Luokka:Persoonallisuuspsykologia Luokka:Seulonnan keskeiset artikkelit
Ydinminä

Ydinminä on minuuden tunneperäinen, syvin ja tiedostamattomin osa. Siihen liittyy kaikki sanaton ja tunneperäinen tieto itsestä. Se on kehittynyt varhaislapsuudessa vuorovaikutuksessa ensisijaisen hoitajan ja muiden ihmisten kanssa (onko yksilöstä välitetty vai ei). Ydinminä vaikuttaa ihmisen toimintaan ja itsetuntoon koko elämän ajan. Ydinminä on kognitiiviseen psykologiaan, erityisesti kognitiiviseen psykoterapiaan liittyvä termi. ==Lähteet== * Luokka:Kognitiivinen psykologia Luokka:Kognitiivinen neurotiede Luokka:Psykoterapia
Petros VII

Petros VII (3. syyskuuta 1949 - 11\. syyskuuta 2004), oikealta nimeltään Petros Papapetrou, oli Aleksandrian ja koko Afrikan paavi ja patriarkka. Petros syntyi Sicharissa, Kyreniassa, Kyproksella (nykyinen Pohjois-Kyproksen turkkilainen tasavalta). Petros vihittiin munkiksi vuonna 1969. Vuonna 1983 hänet valittiin Aleksandrian patriarkan apulaispiispaksi ja Länsi-Afrikan metropoliitaksi 1990. Aleksandrian patriarkaksi hänet vihittiin 9. maaliskuuta 1997, joulukuussa 1996 kuolleen Parthenioksen seuraajaksi. Hän oli ortodoksimaailman nuorin patriarkka kuollessaan helikopterionnettomuudessa matkalla Ateenasta Athos-vuoren munkkiluostariin. Petros VII kävi muutaman kerran myös Suomessa. ==Lähteet== Luokka:Patriarkat Luokka:Kyproslaiset henkilöt Luokka:Lento-onnettomuudessa kuolleet Luokka:Vuonna 1949 syntyneet Luokka:Vuonna 2004 kuolleet
Fritz Hartjenstein

Fritz Hartjenstein (3. heinäkuuta 1905 Peine, Saksan keisarikunta - 20. lokakuuta 1954 Pariisi, Ranska) oli saksalainen SS-eversti, joka toimi Birkenaun ja Natzweiler-Struthofin keskitysleirien komentajana. Hän kuoli vankilassa odotellessaan kuolemantuomionsa täytäntöönpanoa. == Sotilasura == Hartjenstein siirtyi vuonna 1938 vapaaehtoisesti Wehrmachtista SS- Totenkopfverbändeen. Hän toimi tämän jälkeen jonkun aikaa Sachsenhausenin keskitysleirin vartiojoukon komentajana.Stein, s. 262. Hartjensteinista tuli 1940 Theodor Eicken SS-divisioona Totenkopfin upseeri ja palveli rintamalla vuoteen 1942. Hänet vapautettiin rintamavastuista epäpätevyyten takia ja siirrettiin Auschwitzin, jossa hän palveli vartijoiden erillisosaston komentajana. Auschwitzin hallinnollisten uudistusten jälkeen Birkenaun ja Monowitzin leirit erotettiin siitä marraskuussa 1943. Hartjenstein toimi Birkenaun ensimmäisenä komentajana maaliskuuhun 1944 asti. Maaliskuusta 1944 tammikuulle 1945 hän komensi Natzweiler-Struthofin keskitysleiriä. Sieltä hänet siirrettiin vielä Flossenbürgin keskitysleirin komentajaksi. == Tuomio == Brittiläinen sotatuomioistuin, joka kokoontui Wuppertalissa tuomitsi hänet 1. kesäkuuta 1946 elinkautiseen neljän vastarintamiehen teloituksesta. Myöhemmin hänet tuomittiin ammuttavaksi kuoliaaksi sotavangin hirttämisestä. Hänet siirrettiin Ranskaan, jossa hänet tuomittiin Natzweilerin julmuuksista kuolemaan. Hartjenstein kuoli sydänkohtaukseen 1954 tuomion täytäntöönpanoa odotellessaan. == Lähteet == * === Viitteet === Luokka:Sotarikoksista vankeuteen tuomitut Luokka:SS-sotilaat Luokka:Vuonna 1905 syntyneet Luokka:Vuonna 1954 kuolleet
Konqueror

Konqueror on KDE-työpöytäympäristön ohjelma, jota voidaan käyttää verkkoselaimena ja tiedostonhallintaan. Se on alun perin kehitetty Unix- käyttöjärjestelmille, etenkin Linuxille, mutta nykyisin se on saatavissa myös mm. Windowsille. Kuten koko KDE-projekti, Konqueror on saatavilla GPL- lisenssillä. HTML-koodin tulkkauksessa Konqueror käyttää KHTML- selainmoottoria. Konqueror on oikeasti vain eräänlainen kuori, joka voi sisällyttää sisäänsä erilaisia (KParts-tekniikalla tehtyjä) ohjelmia. Esimerkkeinä KHTML-selainkuori sekä tiedostonhallinta. Lisäksi Konqueror osaa näyttää esimerkiksi dokumentteja KWord-KPartin avulla. Konqueror esiteltiin KDE-versiossa 2.0. == Lähteet == Luokka:KDE Luokka:Linux-ohjelmat Luokka:Mac OS -ohjelmat Luokka:Selaimet Luokka:Tiedostonhallintaohjelmat Luokka:Vapaat ohjelmistot Luokka:Windows-ohjelmat
Lourdes (tiedusteluasema)

Lourdes on noin 70 neliökilometrin laajuinen alue Torrensissa, lähellä Kuuban pääkaupunkia Havannaa. Siellä oli vuoteen 2001 asti Venäjän laajin radiotiedustelun ulkomainen toimipaikka, jossa oli henkilökuntaa noin 1 000–1 500\. Kiinan kansantasavalta vuokrasi aseman 2000. Lourdesissa on oma satelliittivastaanottokeskus, puhelinkeskustelujen, telekopioviestien ja tietokoneyhteyksin toimitettavien viestien sieppaamismahdollisuus. Lourdesin kuunteluaseman uskotaan kykenevän valvomaan Pohjois-Amerikan ja Euroopan välistä liikennettä. Kuuban puolustusministeri Raúl Castron mukaan (1993) 75 prosenttia Venäjän hankkimasta sotilaallisesta tiedosta tuli Lourdesin kautta. ==Aiheesta muualla== * http://www.fas.org/irp/imint/c80_04.htm * http://www.globalsecurity.org/intell/library/imint/c80_04.htm Luokka:Kuuba
FLR-9

FLR-9 on noin puolen kilometrin kokoinen myös "elefanttihäkiksi" kutsuttu antennijärjestelmä, jolla voidaan kuunnella HF-taajuisia radiolähetyksiä sekä myös lähetyskulmien avulla suuntia lähettimen sijainti. Yhdysvaltain laivasto aloitti "Iron Horse" (Rautahevonen) -nimisen operaation 1964, jonka tuloksena FLR-9 -antenneja pystytettiin useisiin paikkoihin. Myös ilmavoimilla oli samankaltainen järjestelmä. FLR-9 -verkostoon kuuluvia Yhdysvaltain ilmavoimien asemia: *Elmendorf Achorage, Alaska *Chicksands -1995 (Britannia) *San Vito dei Normanni -1993 (Italia) *Kuramusel (Turkki) *Filippiinit, Clark Avia Base -* *Masset (Kanada, Brittiläinen Kolumbia) *Misawa (Japani) Yhdysvaltain laivaston vastaavanlaisia FLR-9 -asemia *Rota (Espanja) *Bremerhaven (Saksa) *Edzell (Britannia Skotlannissa) *Guam (Yhdysvaltain erityishallintoalue) *Puerto Rico (Yhdysvaltain erityishallintoalue) == Aiheesta muualla == * * * luokka:Antennit Luokka:Radiotekniikka Luokka:Valvonta
Giovanni Agnelli

Giovanni Agnelli (13. elokuuta 1866 – 16. joulukuuta 1945) oli italialainen elinkeinoelämän vaikuttaja. Hän on Fiatin perustaja. Agnellin kuoltua vuonna 1945 Fiatin johtoon tuli Vittorio Valletta. Hänen pojanpoikansa oli Gianni Agnelli. == Lähteet == == Aiheesta muualla == * Giovanni Agnelli Luokka:Italialaiset elinkeinoelämän vaikuttajat Luokka:Italialaiset autonsuunnittelijat Luokka:Fiatin henkilöstö Luokka:Vuonna 1866 syntyneet Luokka:Vuonna 1945 kuolleet
Gianni Agnelli

Giovanni Agnelli, (paremmin tunnettu nimellä Gianni Agnelli, 12. maaliskuuta 1921 Torino, Italia – 24. tammikuuta 2003 Torino, Italia), oli italialainen teollisuusmies ja Fiatin pääomistaja. Agnellista tuli isoisänsä Giovanni Agnellin perustaman Fiatin toimitusjohtaja vuonna 1963 ja hallituksen puheenjohtaja vuonna 1966. Agnelli uudisti Fiatin ja laajensi yhtiötä.Landes, s. 192–193 Hän vetäytyi Fiatin johdosta vuonna 1996. Hänet oli sitä ennen nimitetty elinikäiseksi senaattoriksi ja hän oli Italian historian rikkain liikemiesLandes, s. 194–195. Fiatin johtajana Agnelli hallinnoi 4,4 %:a Italian bruttokansantuotteesta (BKT), 3,1 %:a maan teollisuustyövoimasta ja 16,5 %:a sen teollisuuden tutkimusinvestoinneista. Agnelli meni naimisiin vuonna 1953Landes, s. 192. Hänen poikansa Edoardo teki itsemurhan vuonna 2000. Agnelli kuoli vuonna 2003 eturauhassyöpään. Agnelli toimi jalkapalloseura Juventuksen puheenjohtajana vuosina 1947–54. Agnelli tunnettiin Italiassa lempinimellä l'Avvocato (’asianajaja’). ==Lähteet== * ===Viitteet=== == Aiheesta muualla == Luokka:Italialaiset elinkeinoelämän vaikuttajat Luokka:Italialaiset liikemiehet Luokka:Fiatin henkilöstö Luokka:Vuonna 1921 syntyneet Luokka:Vuonna 2003 kuolleet
George Ball

George Wildman Ball (21. joulukuuta 1909 – 26. toukokuuta 1994) toimi Yhdysvaltain apulaisulkoministerinä (Undersecretary of State) John F. Kennedyn ja Lyndon B. Johnsonin hallituksissa. Hänet tunnetaan parhaiten Vietnamin sodan vastustajana laajentumisvaiheen aikana 1960-luvulla. Ball toimi myös jonkin aikaa Yhdysvaltain YK-suurlähettiläänä vuonna 1968. Ball työskenteli Yhdysvaltain ulkoministeriössä toisesta maailmansodasta lähtien. Aluksi hän organisoi Yhdysvaltojen jälleenrakennusapua eurooppalaisille liittolaisille ja 1960-luvulle tultaessa alivaltiosihteerinä ja Euroopan-osaston päällikkönä. Hänellä oli tässä tehtävässä merkittävä osa Yhdysvaltojen Nato- ja EEC- suhteiden hoitamisessa. ==Lähteet== == Aiheesta muualla == Luokka:Yhdysvaltalaiset demokraattipoliitikot Luokka:Vuonna 1909 syntyneet Luokka:Vuonna 1994 kuolleet
Kalahari

thumb| Kalahari on suuri puolikuiva alue eteläisessä Afrikassa. Koska Kalaharissa sataa jonkin verran ja siellä elää kohtalaisesti kasveja ja eläimiä, aluetta kutsutaan usein puoliaavikoksi tai kuivaksi savanniksi eikä varsinaiseksi aavikoksi.Aloian 2013, s. 4. Kalahari peittää suurimman osan Botswanasta sekä osia Namibiasta ja Etelä-Afrikasta. Kalaharin pinta-ala on noin 712 000 neliökilometriä. Puoliaavikkoa ympäröi Kalaharin vajoama-alue, jonka pinta-ala on 2,5 miljoonaa neliökilometriä.Aloian 2013, s. 11. Sana kalahari tulee tswanan kielen sanasta, joka tarkoittaa ’suuri jano’. == Ilmasto == Kalaharissa on kesällä 20–45 astetta lämmintä, enimmillään jopa 50 astetta. Talvella esiintyy pakkasia, ja lämpötila voi pudota aina −12 asteeseen. Kalaharin eteläosissa sataa noin 250 millimetriä vuodessa ja pohjoisosissa 640 millimetriä. Aavikon itäosa saa sadetta vain 130 millimetriä vuodessa. Aurinkoisimmilla alueilla saadaan yli 4 000 tuntia auringonpaistetta vuodessa.Aloian 2013, s. 5. == Maantiede == Kalaharissa on paljon suolapannuja ja muita pannuja, joiden pohja on harmaata savea. Sadekaudella maaliskuusta huhtikuuhun pannuihin syntyy väliaikaisia lampia, joista vaeltavat eläinlaumat juovat. Pintavettä ei ole muuten juuri lainkaan, sillä sadevesi imeytyy yleensä nopeasti maahan.Aloian 2013, s. 5, 12. Kalaharissa on myös runsaasti hiekkadyynejä.Aloian 2013, s. 7. == Historia == Kalahari oli 10 000–20 000 vuotta sitten nykyistä paljon kosteampi paikka, ja siellä sijaitsi suuri Makgadikgadijärvi. Kun järvi alkoi virrata laskujoen kautta pohjoiseen ja itään, Sambesijoen keski- ja alaosa yhdistyivät, mistä syntyivät Victorian putoukset. Järvi alkoi tyhjentyä, ja kun ilmastokin kuivui, järvi lopulta täyttyi sedimentistä ja hiekasta. Järvestä ovat jäljellä koko Kalaharin ainoa joki Okavango pohjoisessa, Okavangon suisto ja Ngamijärvi sekä Makarikarin suolapannut Botswanassa.Aloian 2013, s. 9–10. == Eliöstö == Kalaharin kotoperäiset eliölajit ovat joutuneet kehittämään selviytymiskeinot ympäristössä, jossa ruoka ja vesi ovat vähissä ja lämpötilat vaihtelevat nollasta 40 asteeseen. Kalaharin tyypillisimpiä lajeja ovat nelisormimangusti, keihäsantilooppi, kalaharinleijona ja hilkkakutoja. Kotoperäisiin kasveihin kuuluvat kirahviakaasia ja Hoodia gordonii -oleanterikasvi. Kasvillisuus on pensaikkoa ja lyhyttä heinää. Puilla on syvät juuret. Pohjoisessa Kalaharissa on runsaammin kasvillisuutta ja eläimiä kuin kuivemmissa osissa.Aloian 2013, s. 6. == Ihmiset == Sanit ovat asuttaneet Kalaharia jo 30 000 vuoden ajan. Kalaharin koillisosassa on nykyisin suuri timanttikaivos. Seudulta kaivetaan myös hiiltä, kuparia ja nikkeliä.Aloian 2013, s. 7, 22. Kalahari on myös suosittu turistikohde. Alueella on luonnonpuistoja, luonnosuojelualueita ja villieläinreservaatteja.Aloian 2013, s. 20–22. == Uhkat == Suurimpia Kalaharia kohtaavia uhkia ovat ylilaiduntaminen, kaivosteollisuus ja ympäristön pilaantuminen.Aloian 2013, s. 24. == Lähteet == * === Viitteet === == Aiheesta muualla == * Luokka:Seulonnan keskeiset artikkelit
Kuudes aisti

Kuudes aisti tarkoittaa kykyä aavistaa asioita intuitiivisesti tai vaistonvaraisesti. Muut viisi aistia ovat haju, kuulo, maku, näkö ja tunto. Monet laboratoriokokeet, joissa on yritetty todentaa kuudennen aistin, ESP:n tai vastaavien ilmiöiden esiintymistä, on jälkeenpäin osoitettu järjestelyiltään epäluotettaviksi. ==Lähteet== Luokka:Parapsykologia Luokka:Aistit
Antonio Damasio

Antonio Damasio (s. 25. helmikuuta 1944, Lissabon) on portugalilais- amerikkalainen aivotutkija ja neurologi, joka toimi lähes 30 vuotta Iowan yliopiston neurologian laitoksen johtajana ja professorina. Tällä hetkellä hän on David Dornsife neurotieteen professori Etelä-Kalifornian yliopistossa, jossa hän johtaa USC:n Brain and Creativity -Instituuttia. Hän on tutkinut tietoisuutta, tunteita ja aivojen toimintaa. Damasion käsitys aivoista pohjautuu muun muassa hänen aivovauriotutkimuksiinsa. Damasio sai Yrjö Reenpää -palkinnon Helsingissä vuonna 2000. Psykologian Grawemeyer-palkinto hänelle myönnettiin vuonna 2014. == Suomennetut teokset == * * * * == Lähteet == Luokka:Yhdysvaltalaiset neurologit Luokka:Portugalilaiset tieteilijät Luokka:Tietoisuuden tutkijat Luokka:Yhdysvaltalaiset neurotieteilijät Luokka:Vuonna 1944 syntyneet Luokka:Elävät henkilöt
Väripilvi

Väripilvi on monivärinen irisoiva pilvi. Se muodostuu valon sirotessa ilmakehän pienistä hiukkasista, samalla tavoin kuin kehäkin. Useimmiten väripilvet muodostuvat korkealla ilmakehässä oleviin cirrus-pilviin, jolloin hiukkaset ovat joko vesi- tai jäähiukkasia. Pilven värit näkyvät vain kun pilvi on visuaalisesti lähellä Aurinkoa, joten väripilvien havaitseminen voi olla vaikeaa. Periaattessa väripilvet ovat osa laaja-alaista aurinkoa ympäröivää kehää, jonka kehämäisen muodon pilven epäsäännöllinen geometria rikkoo. Kuun ympärillä väripilviä ei tavallisesti ole nähtävillä. == Lähteet == == Aiheesta muualla == Luokka:Ilmakehän optiset ilmiöt
Reaktio

Reaktio (latinan sanasta reactio) eli vaste tarkoittaa seuraavia asioita: * reaktio, yleisesti toiminta tai ilmiö, joka tapahtuu vastauksena toiseen tapahtumaan * reaktio, psykologiassa ärsykkeen aiheuttama toiminta * reaktio, fysiologiassa jonkin tapahtuman aiheuttama muutos elimistössä * kemiallinen reaktio, prosessi, jossa aineet yhdistyvät tai hajoavat toisiksi aineiksi ja joka aiheutuu jostakin ulkoisesta tekijästä, esimerkiksi aineiden sekoittamisesta tai lämmittämisestä * ydinreaktio, atomiytimen muuttuminen toiseksi ytimeksi, esimerkiksi: ** fissio eli atomiydinten hajoaminen ** fuusio eli atomiydinten yhdistyminen * reaktio, fysiikassa yleensä vastavoima, joka on mekaniikan kolmannen peruslain mukaan aina voiman suuruinen, mutta vastakkaissuuntainen * reaktio, historiassa ja politiikassa usein sama kuin taantumus * reaktio, sosiologiassa erityisesti yleiselle käyttäytymiselle vastakkainen käyttäytyminen. * Reaktio, Kemianliiton jäsenlehden nimi vuosina 1993–2004 Puhekielessä käytetään yleisesti sanaa vastareaktio, kun halutaan tarkoittaa reaktiota.
Aigeiansisilisko

Aigeiansisilisko (Podarcis erhardii) on muurisisilisko, joka elää Balkanilla ja Egeanmeren saaristossa. Mantereella sen levinneisyysalue ulottuu Albaniasta, Pohjois-Makedoniasta ja Etelä-Bulgariasta Kreikkaan Koillis- Peloponnesokselle. Se elää useimmilla Egeanmeren saarilla, mutta puuttuu Míloksen saariryhmästä, jonka ainut sisiliskolaji on meloksensisilisko. Aigeiansisiliskon ruumiin pituus on noin 7 cm, ja häntä on vielä kaksi kertaa tätä pitempi. Pää on melko leveä, ja ihon suomut muodostavat sileän pinnan. Lajin edustajien väritys ja kuvionti vaihtelevat. Pohjaväri on ruskea tai harmaa, joskus vihreä. Etenkin naaraiden selässä on pitkittäisiä raitoja. Selän reunoja seuraa valkea juovapari, ja niistä seuraavina sisäänpäin tumma juovapari tai täplärivi. Keskellä selkää saattaa vielä olla tumma juova tai täplärivi. Joidenkin koiraiden pitkittäiset täplärivit limittyvät poikittaisten täplärivien kanssa, mikä näkyy verkkokuviointina. Vatsa sekä usein kurkku ovat valkoiset, keltaiset, oranssit tai punaiset, Egeanmeren saarten liskoilla myös vihertävät, sinertävät tai harmaat. Vatsassa ei näy täpliä, mutta takajaloissa saattaa olla sinisiä täpliä. Aigeiansisilisko elää kuivilla, kivikkoisilla paikoilla kasvavissa matalissa pensaikoissa. Se on taitava kiipeilijä. Saaristopopulaatioiden edustajat viihtyvät myös aukeilla paikoilla, kuten kasvipeitteisillä hiekkadyyneillä. Aigeiansisilisko syö niveljalkaisia, eritoten hyönteisiä. Se parittelee keväällä ja munii alkukesästä. Poikaset kuoriutuvat syyskuussa ja ovat silloin 3 cm:n mittaisia. == Lähteet == * E. N. Arnold, J. A. Burton (1981). Euroopan matelijat ja sammakkoeläimet. Helsinki : Tammi. ISBN 951-30-4354-1 * Jiří Čihař (1994). Amphibians and reptiles. Wingston: Magna. ISBN 1-85422-788-2 === Viitteet === Luokka:Sisiliskot
Taistelutekniikka

Taistelutekniikka tarkoittaa asejärjestelmän tai aseen (ydinsukellusvene, hävittäjä, rynnäkkökivääri, tutka, sinko, miekka, kivinuija, yms.) käyttöön liittyviä periaatteita ja taitoja sodankäynnissä. Taistelutekniikka on sodankäynnin alin taso, käytännössä siis lähinnä yksilöön, ryhmään tai joukkueeseen liittyvää toimintaa. Taistelutekniikasta seuraava taso on taktiikka. ==Katso myös== * Sodankäynnin tasot ==Lähteet== * *
Operaatiotaito

Operaatiotaito on sodankäynnissä perinteisesti oppi taistelujen yhdistämisestä sotatoimen voittamiseksi. Operaatiotaito sisältää myös operaation valmistelun, joukkojen siirrot sekä operaation suorituksen. Operaatiotaito ei ole ensisijaisesti sodankäynnin taso, vaan operaation suunnittelusta vastuussa olevien tahojen älyllistä ajattelua, jossa yhdistetään taktisen tason toiminnallisuus strategisen tason visioihin. Sodankäynnin tasona operatiivinen sijoittuu taktisen ja strategisen tason väliin. Operaatiotaito on perinteisesti liitetty neuvostoliittolaiseen sotaoppiin. Käsitteen määritteli ensimmäisen kerran 1927 neuvostoliittolaisen Frunzen sotilasakatemian yleisesikuntaupseerikoulun opettaja A.A. Svechin kirjassaan Strategia. Svechinin määritelmän mukaan operaatiotaito on ”kokonaisuus, joka on suunnattu yhteisen päämäärän saavuttamiseksi etukäteen määrätyssä aikataulussa”. Neuvostoliittolaisen näkemyksen operaatiotaidon eriyttämistä taktiikasta ja strategiasta edellytti ensimmäisen maailmansodan jälkeinen sodan kuvan kehittyminen. Sotaa ei tultaisi ratkaisemaan suurissa ratkaisutaisteluissa vaan laajalla alueella kiinteästi toisiinsa liittyvissä pienemmissä taisteluissa. Tämä taktisen tason toiminta olisi kyettävä johtamaan siten, että se palvelisi sodan strategisia päämääriä. Näin esimerkiksi operaatio Barbarossa oli Saksan hyökkäys Neuvostoliittoon vuonna 1941 ja osa Saksan strategiaa toisen maailmansodan voittamiseksi. Sodankäynnin historiasta voidaan nähdä, että operaatiotaito tuli ajankohtaiseksi vasta Napoleonin suurten joukkojen mukana ja etenkin Yhdysvaltain sisällissodassa. Näitä ennen joukkojen taistelut tapahtuivat suppealla alueella ja olivat lähinnä taktiikkaa. Poikkeuksen muodostavat 1200-luvun mongolit, jotka toimivat hevosjoukoillaan operaatiotaidon määritelmän mukaisesti. Hyvinkin laajalla alueella olevat suuret sotajoukot saattoivat hyökätä vajaan viikon aikana 300 kilometriä yhteisen suunnitelman ja johdon alla, saman verran kuin amerikkalaiset Irakissa 1991. Siviilipuolella operatiivinen tarkoittaa eri asiaa, eli toiminnallista. Operatiivinen johto = toimiva johto, toimitusjohtaja jne. Vertaa strateginen johto = pitkän aikavälin toiminnasta vastaava johto, hallintoneuvosto jne. ==Katso myös== * Sodankäynnin tasot Luokka:Sodankäynnin strategia
Latinalaisen Amerikan musiikki

Latinalaisen Amerikan musiikkityylejä ovat muun muassa samba, bossa nova (Brasilia), merengue, bachata (Dominikaaninen tasavalta), rumba, cha cha cha, mambo (Kuuba), beguine, salsa (New York), cumbia, son, tango (Argentiina) ja paso doble. Latinalaisen Amerikan musiikkia leimaavat monitahoiset vaikutteet. Eurooppalaiset toivat omat vaikutteensa mukanaan ja esimerkiksi brasilialainen musiikki on saanut runsaasti vaikutteita afrikkalaisesta musiikista. Sen sijaan esimerkiksi perulainen ja ecuadorilainen musiikki on saanut huomattavia vaikutteita alkuperäiskansojen musiikista. Luokka:Latinalainen Amerikka Luokka:Eteläamerikkalainen musiikki Luokka:Meksikon musiikki
Ilma

Ilma on useiden eri kaasujen seos, joka muodostaa Maan ilmakehän. Ilmaa pidettiin kauan yhtenä neljästä alkuaineesta. Vasta 1700-luvun lopulla osoitettiin, että se sisältää useita eri aineita, joista eniten on typpeä ja happea. Maan pinnan läheisyydessä kuiva ilma sisältää eri kaasuja seuraavina pitoisuuksina (tilavuudesta): * typpeä 78,084 % * happea 20,946 % * argonia 0,934 % * hiilidioksidia 0,040 % * neonia 0,001818 % * heliumia 0,000524 % * metaania 0,0001745 % * kryptonia 0,000114 % * vetyä 0,000055 % Ilma sisältää myös vesihöyryä vaihtelevia määriä, yleensä noin 1 %. Ilman ominaisuuksia: * Puhdas ilma on hajutonta, väritöntä ja mautonta. * tiheys IUPAC standardin mukaisessa NTP-tilassa (lämpötila 0 °C, paine 1 000 hPa) 1,2754 kg/m3 * tiheys lähteen ilmoittamissa olosuhteissa (lämpötila 0 °C, paine 1013 hPa) 1,293 kg/m3Otavan iso Fokus, 2. osa (Em-Io), art. Ilma, Otava 1973, ISBN 951-1-00272-4 * tiheys NIST standardin mukaisessa NTP-tilassa (lämpötila 20 °C, paine 1 013 hPa) 1,204 kg/m3 * tiheys ISA Standardin mukaisessa ilmakehässä 1,225 1,293 kg/m3 (lämpötila 15 °C , paine 1 013 hPa) * ominaislämpökapasiteetti 1 010 J/(K·kg) == Lähteet == == Aiheesta muualla == == Kirjallisuutta == * Luokka:Kaasut Luokka:Seulonnan keskeiset artikkelit
Trip hop

Trip hop on 1990-luvulla Bristolin kaupungissa Britanniassa syntynyt elektronisen musiikin muoto, joka perustuu jumittaviin ja synkkiin rytmeihin. Tyylilajia on kuvailtu "yhdistelmäksi hip hopia ja elektronista musiikkia sellaisessa sekoitussuhteessa, ettei kumpaakaan tunnista". Laulu on usein melodista, mutta välillä myös hyvin rap-henkistä. Trip hopissa on otettu vaikutteita downtemposta, hip hopista, dancesta, housesta, dubista, reggaesta, jazzista, soulista ja rockista. == Artisteja == * Massive Attack * 6BLACK * Faithless * Tricky * Portishead * Dan the Automator * DJ Krush * Gorillaz * RJD2 * Amon Tobin * Thievery Corporation * Bonobo * DJ Shadow * Sneaker Pimps * Nujabes == Lähteet == Luokka:Elektronisen musiikin alalajit
Ambient

Ambient on musiikin tyylilaji, jossa keskitytään selvien melodiaosuuksien sijasta tunnelman luomiseen. Ambient on yleensä syntetisaattoreilla tehtyä elektronista musiikkia, mutta se sisältää toisinaan myös akustisia soittimia ja klassisesta musiikista lainattuja elementtejä. Vastakohtana teknolle ja useimmille muille konemusiikin tyyleille ambient on yleensä korostetun rauhallista ja seesteistä, usein rytmisoittimia ja komppeja ei ole lainkaan. Sana ”ambient” tuli tunnetuksi Brian Enon vuonna 1978 julkaistusta levystä Music for Airports, jonka kanteen sana oli painettu. Levyn neljä raitaa sisälsivät yksinkertaisista nauhaloopeista koostettuja pelkistettyjä ja rauhallisia äänimaisemia. Enon mukaan levyn musiikin oli tarkoitus muistuttaa kuvataidetta siinä mielessä, että kuuntelijan ei ole tarkoitus keskittyä levyn musiikkiin jatkuvasti, vaan levyn musiikki on ikään kuin osa sitä tilaa, missä se soi. Ambient-musiikin juuret ovat toisaalta minimalismissa, akusmaattisessa musiikissa, jotka molemmat myös voivat toisinaan kuulostaa hyvin ambientmaiselta, ja progressiivisessa ja kokeellisessa populaarimusiikissa, toisaalta siinä on vaikutteita muzakista ja sisustusmusiikista. Brian Enoa edeltäviä, myöhemmin ambientin edelläkävijöinä pidettyjä levyjä ovat esimerkiksi Tangerine Dreamin levyt Zeit (1972) ja Phaedra (1974) sekä Wendy Carlosin levy Sonic Seasonings (1972). Suomessa ambient-musiikkia on esitetty jo pitkään Ylen radiokanavilla lähetettävässä Avaruusromua-ohjelmassa. Ehkä tunnetuin suomalainen ambient-musiikille läheistä sukua oleva levy on Esa Kotilaisen (k. 2023) vuonna 1977 julkaisema Ajatuslapsi. == Artisteja == *Alio Die *Ambeon *Angelo Badalamenti *Aphex Twin *Anthoni Jones *Ashera *ATB *Bill Laswell *Biosphere *Blueneck *Boards of Canada *Brian Eno *Burial *Cajaste *Carbon Based Lifeforms *Children Of The Bong *Chu Ishikawa *Deep Forest *Enigma *The Future Sound of London *Gas *Gossamer dread *H.U.V.A. Network *Isao Tomita *Jean Michel Jarre *Jean Ven Robert Hal *Jääportit *Karl Sanders *Klaus Schulze *Kunst Grand *Mac Mavis *Marko Laiho *Michael Stearns *Moby *Mortiis *Múm *Nemesis *Pete Namlook *Port Blue *The Orb *Raison d'être *Robert Rich *Ruumisto *Sigur Rós *Solar Fields *Somnam *Steve Roach *Strië *Tangerine Dream *Ulver *Uttu *Vangelis *Vesikukka *Vidna Obmana *Vir Unis *Walter Holland == Tapahtumia == * Pauanne-festivaali (http://pauanne.da.ru) == Katso myös == * Dark Ambient * New Age -musiikki * Psybient == Lähteet == == Aiheesta muualla == * Luokka:Seulonnan keskeiset artikkelit
Sotatoimiyhtymä

Sotatoimiyhtymä (lyhyesti yhtymä) on sodankäynnissä itsenäisiin sotatoimiin pystyvä joukko. Itsenäisellä tarkoitetaan sitä, että yhtymään kuuluvat kaikki tarvittavat aselajijoukot, esimerkiksi jalkaväki-, panssari-, panssarintorjunta-, viesti-, pioneeri-, tiedustelu-, kenttätykistö-, ilmatorjunta- ja huoltojoukot. Yhtymiä pienimmästä suurimpaan ovat taisteluosasto, prikaati, divisioona, armeijakunta, armeija ja armeijaryhmä. Alimman tasoinen (tilapäinen) yhtymä on Suomessa taisteluosasto, ja perusyhtymä puolestaan prikaati. Suurempia yhtymiä Suomessa ovat armeijakunta, sotilaslääni ja aikaisemmin myös maanpuolustusalue. Niiden kokoonpano vaihtelee tehtävän mukaisesti. Ase- ja viestintäteknologian kehitys on johtanut siihen, että perusyhtymän (pienimmän itsenäisiin sotatoimiin kykenevän joukon) koko on jatkuvasti laskenut. Napoleonin aikana se oli armeija; ensimmäisessä maailmansodassa perusyhtymä oli armeijakunta. Toisessa maailmansodassa perusyhtymä oli divisioona, ja nykypäivänä se on prikaati. Yhdysvaltain maavoimissa perusyhtymä on taisteluosasto, johon kuuluu panssarijalkaväkipataljoona, telatykistöpatteristo, esikunta- ja huoltokomppania sekä satelliitti- ja internet-yhteyksiin kykenevä viestikomppania. Luokka:Sotilasyksiköt
Hf

Hf tarkoittaa seuraavia: * * Hanna Favorin (1845–1919), tunnetaan myös nimimerkillä H. F., suomalainen kirjailija * * * HF, taajuusalue (high frequency) * vetyfluoridi, kemiallinen kaava HF, yhdiste.
Kyberavaruus

Kyberavaruus on tietokoneiden ja niiden yhteyksien muodostama virtuaalinen ulottuvuus. Siinä ei voi liikkua fyysisesti vaan vain virtuaalisesti erilaisten tietokoneohjelmien avulla. Termi on peräisin tieteiskirjailija William Gibsonin novellista "Burning Chrome" vuodelta 1982, mutta se saavutti huomiota vasta kirjailijan teoksessa Neurovelho vuonna 1984. Gibson kertoo tarvinneensa jonkinlaisen "näyttämön", jolle sijoittaa kertomustensa tapahtumia. Nähtyään nuoria pelaamassa kolikkopelejä ja alkeellisia kotitietokoneita, jotka kytkettiin toisiinsa puhelinyhteydellä, hän yhdisti nämä mielessään kaipaamakseen näyttämöksi. Tälle näyttämölle hän tarvisi jännittävän nimen. Data-avaruus tai infoavaruus eivät hänelle sopineet. Sen sijaan kyberavaruus kuulosti merkitykselliseltä, mutta Gibson ilahtui huomatessaan, ettei sana kuitenkaan todellisuudessa merkinnyt yhtään mitään, jolloin hän saattoi itse määritellä näyttämönsä säännöt. William Gibson esitti termin kyberavaruus, mutta ajatusta olivat aiemmin kuvanneet Vernor Vinge novellissa True Names (1981) ja Daniel Galouye oli kuvannut simuloitua todellisuutta teoksessa Simulacron-3 (1964). ARPANET oli olemassa kun Gibson esitti käsitteen, mutta hän ei ollut vielä tietoinen sen olemassa olosta. Neal Stephensonin esitti teoksessa Snow Crash (1992) termin "metaverse" (metaversumi) postkyberpunk-maailmassa. == Katso myös == * Virtuaalitodellisuus == Lähteet == == Aiheesta muualla == * Joanna Buick & Zoran Jevtic: Kyberavaruus vasta-alkaville ja edistyville, Jalava 1996. ISBN 951-887-079-9 Luokka:Tietoliikenne Luokka:Virtuaalimaailmat Luokka:Vaihtoehtoinen todellisuus
MASINT

Mittaus- ja tunnusmerkkitiedustelu eli MASINT () on kohteen tai toiminnan luontaisiin ominaispiirteiden tai osatekijöiden tallentamiseen ja mittaamiseen perustuva tiedustelun alalaji. Nämä piirteet mahdollistavat kohteen tai toiminnan havaitsemisen, tunnistamisen tai luonnehdinnan. Jos 'maali' värähtelee, päästää ääntä, jättää jäljen, on ympäristöään kylmempi tai kuumempi, sillä voi olla havaittava tunnusmerkki. Mittaus- ja tunnusmerkkitiedustelu pohjautuu havaintolaitteiden keräämän datan tieteelliseen ja tekniseen analyysiin. Mittaus- ja tunnusmerkkitiedustelun osa-alueita on kuusi: 1) elektro-optinen tiedustelu () :: heijastuneen tai emittoidun elektromagneetisen spektrin mittaus ultravioletin, näkyvän, lähi-infrapunan ja infrapunan taajuusalueilla :: Esimerkiksi satelliittipohjaisen metsäpalojen seurantajärjestelmien havaitsemien lämpöanomalioiden käyttö Venäjän hyökkäyssodan aikaisten räjähdysten ja palojen paikallistamisessa Ukrainassa; 2) radioaktiivisten säteilyyn ja tapahtumiin liittyvä valvonta ja seuranta () :: Esimerkiksi kansallisten säteilykeskusten (kuten Suomessa Säteilyturvakeskuksen) ja rajavalvonnan säteilynmittauspisteet sekä Kansainvälisen ydinkoekieltosopimusjärjestön (CTBTO, Comprehensive Nuclear- Test-Ban-Treaty Organization) kansainvälinen valvontajärjestelmä (IMS). 3) geofysikaalinen tiedustelu () :: Esimerkiksi meren akustinen mittaus sonarpoijuja käyttämällä ja seismisten tapahtumien valvonta (Suomessa erityisesti Helsingin yliopiston Seismologian instituutti). 4) tutkatiedustelu () - RADINT :: kohteen heijastaman elektromagneettisen säteilyn aktiivinen ja passiivinen keruu :: Esimeriksi vastatykistötutka; sotilaallisten ja kaupallisten SAR-tutkasatelliittien datan hyödyntäminen 5) materiaaleihin liittyvä tiedustelu () 6) radiotaajuusalueen tiedustelu () MASINTin osa-alueita on eri lähestymisten mukaan ryhmilty toisinkin. Kohteesta tai toiminnasta voidaan pyrkiä selvittämään sen * radioaktiiviset, kemialliset ja biologiset piirteet; * emittoima energia (radioaktiivinen säteily, lämpösäteily, elektromagneettinen säteily); * heijastunut (edelleensäteilemä) energia (esim. radiotaajuudet, valo, ja ääni); * mekaaninen ääni (esim. koneen, potkurin, tai laitteistojen melu); * magneettiset ominaisuudet (esim. magneettikentän voimakkuus ja anomaliat); * liike (esim. lento, tärinä, tai liikkuminen); ja * materiaaliset ominaisuudet. MASINT-UTAMStower.png|Ohjus- ja raketti-laukaisujen mittaus- verkoston akustisen kuunteluaseman (UTSMS) mastoa. Infrasound Arrays.jpg|Ydinkokeiden kieltojärjestön (CTBTO, Comprehensive Nuclear-Test- Ban-Treaty Organization) kansainvälisen valvontajärjestelmän (IMS) mittausasema IS18:n infraäänien sensoriverkkoa, Qaanaaq, Grönlanti. Artillerieortungsradar COBRA.jpg|Esimerkiksi Britannian, Ranskan ja Saksan asevoimien käyttämä Cobra-vastatykistötutka. Lockheed P-3C (JMSDF)02.jpg|Locheed P-3C -tiedustelukoneen magneettisen anomalian detektori (MAD). == Lähteet == == Aiheesta muualla == * ATIA - Advanced Technical Intelligence Association (aik. MASINT Association) ==Katso myös== * Tiedustelulajit Luokka:Tiedustelu
Kaukasus

Kaukasus on 1 100 kilometriä pitkä vuorijono Itä-Euroopassa ja Länsi-Aasiassa Mustanmeren ja Kaspianmeren välissä. Vuoristoa ympäröivää aluetta kutsutaan Kaukasiaksi. Kaukasus koostuu kahdesta vuorijonosta, pohjoisemmasta Suur- Kaukasuksesta ja eteläisemmästä Vähä-Kaukasuksesta. Suur-Kaukasus ulottuu Tamanin niemimaalta Asovanmeren ja Mustanmeren välissä Apšeronin niemimaalle Bakun kaupungin lähistöllä Kaspianmeren rannalla. Vuoristo on melko kapea, päistään vain noin 160 km. Suur-Kaukasuksella vuorenrinteet ovat loivemmat kuin Vähä-Kaukasuksella. Kokonaisuudessaan vuoristossa on yli 2 000 jäätikköä, joista 70 % sijaitsee viileämmän Suur-Kaukasuksen rinteillä. Pysyvä lumipeite on vain korkeimmilla huipuilla, joista korkein on Elbrus (5 642 metriä). Kreikkalaisessa mytologiassa Kaukasus oli yksi maailmaa kannattelevista pilareista. Zeus kahlitsi sen rinteille Prometheuksen. Roomalainen runoilija Publius Ovidius Naso sijoitti Kaukasuksen skyyttien maahan ja kuvaili sitä kylmäksi ja kiviseksi vuoreksi ja nälän tunnusmerkiksi. == Huippuja == Vuori Korkeus (m) Valtiot Elbrus 5 642 Kabardi-Balkaria, Dyhtau 5 205 Kabardi- Balkaria, Škhara 5 200 / Kabardi-Balkaria, Koštan-Tau 5 144 Ararat 5 137 Janga 5 051 / Kazbek 5 047 Puškin 5 033 / Adiš 4 979 / Šota Rustaveli 4 860 == Aiheesta muualla == Luokka:Venäjän vuoristot Luokka:Turkin vuoristot Luokka:Seulonnan keskeiset artikkelit
Kaukasia

Kaukasia on alue Aasian ja Euroopan rajalla, Mustanmeren ja Kaspianmeren välillä. Kaukasia on saanut nimensä Kaukasusvuoristosta. Pohjoisessa alue rajoittuu Manytšin laaksoon ja etelässä Turkkiin ja Iraniin. Alue jakautuu kahteen osaan, Etelä- ja Pohjois-Kaukasiaan. Kaukasiassa virtaavia suuria jokia ovat etelässä Rioni ja Kura, pohjoisessa Kuban ja Terek. Kaukasian maat ja kansat ovat varsin erilaisia uskonnoiltaan ja kieliltään. Alueella puhutaan yli 40 erilaista kieltä; katso kaukasialaiset kielet. == Alueen valtiot == === Etelä-Kaukasia === * Armenia * Azerbaidžan **Nahitševan **Vuoristo-Karabah (julistautunut itsenäiseksi, de facto Armenian hallinnassa, ei tunnustettu) * Georgia **Adžaria **Abhasia (julistautunut itsenäiseksi, de facto Venäjän hallinnassa, itsenäisyys vain neljän YK:n jäsenvaltion tunnustama) **Etelä- Ossetia (julistautunut itsenäiseksi, de facto Venäjän hallinnassa, vain neljän YK:n jäsenvaltion tunnustama) === Pohjois-Kaukasia === * Venäjä **Adygeia **Dagestan **Ingušia **Kabardi-Balkaria **Karatšai-Tšerkessia **Pohjois- Ossetia-Alania **Tšetšenia == Historia == * arabien ja kazakkien väliset sodat. * Venäjän keisarikunta laajeni Kaukasiaan 1500-luvulla * Osmanien valtakunnan vuosina 1894–1896 ja 1915–1916 tekemät armeenien kansanmurhat, joissa joidenkin arvioiden mukaan jopa 1,5 miljoonaa armeenia tapettiin. Tapaus hiertää edelleen Armenian ja Turkin välejä. Vuonna 1918 alueelle perustettiin Transkaukasian federaatio, joka kuitenkin nopeasti hajosi jäsenvaltioiden keskinäisten kiistojen vuoksi. Neuvostoliittoon liitettiin 1922 Transkaukasian sosialistinen federatiivinen neuvostotasavalta, josta vuonna 1936 muodostettiin Armenian, Azerbaidžanin ja Georgian sosialistiset neuvostotasavallat. Neuvostoliiton hajotessa 1991 Tšetšenia julistautui itsenäiseksi Venäjästä, mutta se liitettiin takaisin Venäjään toisen Tšetšenian sodan jälkeen. Armenia ja Azerbaidžan kiistelevät Vuoristo- Karabahin alueesta, joka on Armenian miehittämä Azerbaidžanin osa, jossa asuu lähinnä armeeneja. Kuva:Caucasus03.png|Eräs näkemys Kaukasian seudun jaosta antiikin aikaan. Kuva:Stanford, Edward. Asia Minor, Caucasus, Black Sea. 1901 (B).jpg|Kaukasian aluetta Venäjän keisarikunnan aikana, lontoolaisen kartan (Edward Stanford, 1901) esittämänä. Kuva:Soviet Caucasus map.svg|Neuvostoliiton hallitseman Kaukasian aluejakoa (1957–1991). == Lähteet == ==Aiheesta muualla== *Kaukasian kielikartta (proel.org) * Luokka:Seulonnan keskeiset artikkelit